text: CUB - Gerundis incorrectes < Consells per a la redacció < Redacció < Treballs acadèmics < Documents de docència i de recerca < Models de documents < Llibre d'estil
  Quan el gerundi indica un fet posterior al fet expressat pel verb principal, normalment una conseqüència, és incorrecte. En aquest cas, cal substituir la construcció amb gerundi per una oració coordinada amb la conjunció i i el verb en forma personal:
  L'estudiant va caure per l'escala i es va trencar una cama i un braç.
  L'estudiant va caure per l'escala, trencant-se una cama i un braç.
  Cal recordar que l'ús del gerundi que equival a una oració de relatiu especificativa no és correcte; en aquests casos s'ha de substituir la construcció amb gerundi per una oració de relatiu d'aquest tipus introduïda pel pronom que:
  La Universitat de Barcelona fa més de cinc-cents anys que existeix, i és la universitat catalana més antiga.
  La Universitat de Barcelona fa més de cinc-cents anys que existeix, sent la universitat catalana més antiga.
  Aviat es discutirà el document que estableix els drets del PAS.
  Aviat es discutirà el document establint els drets del PAS.
  En canvi, quan la construcció amb gerundi equival a una oració de relatiu explicativa, l'ús del gerundi és correcte:
  El doctorand, volent estar-se'n, va acceptar de presentar les hipòtesis de la tesi.
  El doctorand, que se'n volia estar, va acceptar de presentar les hipòtesis de la tesi.
  Així mateix, cal tenir en compte els usos del gerundi en les perífrasis verbals següents, que en alguns casos poden ser incorrectes:
  anar + gerundi
  seguir + gerundi
  Per a la resta d'usos del gerundi es pot consultar la informació ampliada.
  «Gerundis incorrectes» [en línia]. A: Criteris de la Universitat de Barcelona (CUB). Llibre d'estil. Barcelona: Universitat de Barcelona. Serveis Lingüístics. <http://www.ub.edu/cub/criteri.php?id=601> [consulta: 21 gener 2022].
  oració coordinada
  oració coordinada f Oració composta formada per dues o més oracions independents i del mateix nivell sintàctic.
  oració de relatiu especificativa
  oració de relatiu especificativa f Oració de relatiu adjectiva que restringeix o precisa el contingut del seu antecedent mitjançant l'addició d'una propietat necessària. També s'anomena oració especificativa.
  oració de relatiu explicativa
  oració de relatiu explicativa f Oració de relatiu que afegeix una propietat no indispensable al sentit del seu antecedent. També s'anomena oració explicativa.